18 betogers vas ná geweld in Oos-Kaap | Maroela Media
Betogers het drie munisipale geboue afgebrand, waaronder die plaaslike kliniek. Foto: Skermgreep van Twitter-video
Altesaam 18 verdagtes sal Donderdag in die landdroshof op Stutterheim op aanklagte van openbare geweld en kwaadwillige saakbeskadiging verskyn ná twee dae se gewelddadige betogings op dié dorp, sowat 60 km noordwes van Oos-Londen.
Die oproer het Dinsdag begin toe werklose jong mense van die township Mlungisi die strate ingevaar en geboue van die Amahlathi -munisipaliteit en Amathole-distriksmunisipaliteit asook die plaaslike kliniek afgebrand het, berig African News Agency.
Betogers op Stutterheim in die Oos-Kaap het drie munisipale geboue afgebrand omdat hulle meen die plaaslike owerheid maak hom skuldig aan nepotisme en gee werk aan mense in ruil vir seks of omkoopgeld. Foto: Facebook
Een van die betogers is Dinsdag doodgeskiet in botsings met die polisie wat van 13 verskillende polisiestasies na die dorp opgeruk het. Die onafhanklike polisie-ondersoekdirektoraat (Opod) ondersoek die voorval, sê kapt. Siphokazi Mawisa, Oos-Kaapse polisiewoordvoerder. Sy kon nie Donderdagoggend kommentaar lewer op die voorval nie omdat die saak aan Opod oorgegee is.
Beamptes het rubberkoeëls en traangas gebruik om die skare te probeer beheer nadat betogers hulle glo aangerand het.
Die oproeriges het beweer hulle kry nie werk by die plaaslike owerheid nie weens nepotisme en werkgeleenthede wat uitgedeel word in ruil vir seks en omkoopgeld.
Een van die betogers, Noluthando Ngomane, het gesê die mense wat wel in diens geneem word, is familielede van dié wat reeds by die plaaslike owerheid werk. "As jy nie 'n familielid [in die munisipaliteit] het nie, moet jy by 'n amptenaar slaap of iemand omkoop."
Die dorpskliniek is een van drie geboue wat op Stutterheim in die Oos-Kaap tydens gewelddadige betogings in die slag gebly het. Foto: ANA
Sy sê hulle het verlede maand 'n versoekskrif aan die Amahlathi-munisipaliteit oorhandig, maar hul griewe het nie aandag gekry nie. "Ek is nie ten gunste daarvan dat mense geriewe aan die brand steek nie, maar as dit die manier is om die owerheid te oorreed om ons ernstig te neem, laat dit so wees."
Die oproeriges beweer ook die plaaslike burgemeester, Pateka Qaba, is nie 'n inwoner van die munisipaliteit nie en gee werk aan mense wat van buite die gebied kom.
Mawisa sê die situasie op die dorp is tans kalm.
betogings In die nuus Stutterheim
wonder hoe hul gaan voel as ons gewone ordenklike mense teen geweldadige optogte gaan begin betoog en hul huise afbrand…..?
Afbrand van geboue kan nooit 'n oplossing wees nie!
Daar is nie medikasie vir domheid nie. Nou het hulle nie 'n kliniek nie so nou sal hulle weer betoog omdat daar nie een is nie. Ai maar hulle like van als afbreek en afbrand. Plaas hulle bietjie werk of strate skoonmaak of iets maak met hulle hande om geld te verdien en nie net aanjaag nie!!
Morê mense hulle moet nie eers daaraan dink om iets weer te wil opbou nie, as dit wat jy het afbrand het jy dit mos nie meer nodig nie, hulle het nog nooit self iets opbou nie, ek hoop van harte almal van hulle word siek.
Ja ek sal stem dat die kliniek nie weer gebou word nie. Gaan sien 'n toordokter om jou met 'n haaspoot en 'n fetus gesond te dokter